Planetarium Sultan Iskandar

Planetarium Sultan Iskandar terletak di Kuching, Sarawak, Malaysia. DYMM Sultan Iskandar, Yang di-Pertuan Agong ketika itu merasmikan menara ini pada 19 Januari 1989. Ia merupakan planetarium yang pertama di Malaysia.

Penerangan
Timbalan Menteri Sains, Teknologi dan Inovasi, Fadillah Yusof  menjelaskan kerajaan negeri Sarawak dengan kerjasama Warner Brothers, pengeluar filem terbesar di dunia akan meningkatkan fungsi dan teknologi tayangan yang digunakan. Pelawat yang menonton roket sedang berlepas ke angkasa lepas berpeluang merasai pengalaman angkasawan yang berada di dalam roket tersebut. Penonton dapat merasai gegaran sebenar dialami oleh angkasawan apabila terlanggar tahi bintang atau sedang berlepas.

Teknologi "Mirrordome" ialah teknologi yang membolehkan tayangan filem digital dibuat di dalam planetarium. Teknologi "Mirrordome" tersebut disumbangkan oleh Paul Bourke, seorang penyelidik visual komputer dari Universiti Western Australia. Antara yang ditayangkan ialah 'Oasis in Space' dan Wilbear Adventure. Teknologi komputer digital banyak membantu membangunkan planetarium.

Sebelum ini planetarium itu menggunakan teknologi projektor untuk tayangan bintang-bintang. Projektor Carl Zeiss M1015 digunakan. Antiviti menarik yang diadakan ialah Mars Rover Challenge dan Pertandingan Teater Piala Pusingan Astronomi KPSU.

Sebuah pusat sains juga dirancang di Sarawak bagi meningkatkan minat pelajar terhadap sains angkasa. Mereka yang berminat boleh menyertai  Persatuan Astronomi Sarawak.Pihak Planetarium Sultan Iskandar juga telah mengadakan program untuk remaja yang tidak ikut umur untuk bersaing mendapat ilmu astronomi seperti Program Sains Angkasa Cuti Sekolah.

Rujukan

Pautan luar

 
 
 
 
 Planetarium Sultan Iskandar on Flickr
 Magazine publications titled "Aku Dan Bintang" ("Me and the stars", in Malay) on ISSUU.com

Bangunan dan struktur di Sarawak
Sultan Iskandar